- Vingegaard kommer til at give ham kamp til stregen. For det kan sagtens være, at Vingegaard overrasker og slår ham. Selv om TV2 Sports cykelekspert Lars Bak vurderer, at dagens etape, der slutter på det mytiske Grand Colombier, passer Vingegaards rival Tadej Pogacar bedst - så kommer nordvestjyden fra Thy ikke til at give sig uden kamp. - Jeg har kørt den én gang, så jeg kender den. Jeg er klar til kampen, og jeg vil bare gøre mit bedste, og så må vi se, hvordan det ser ud efter etapen, siger nordjyden. Lige nu fører Jonas Vingegaard med 17 sekunder over slovenske Tadej Pogacar. Pogacar: Jeg er meget motiveret Selvom Jonas Vingegaard kommer til at stå stærkt under fredagens 137 kilometer korte etape, så skal han ikke regne med at kunne trille i mål. Hans nærmeste rival har været ude i pressen og advare om, at han pønser på sportslige narrestreger. - Jeg er meget motiveret og kender stigningen virkelig godt. Så lad bare weekenden komme, siger Tadej Pogacar til det hollandske medie Wielerflits. UAE-stjernen har bestemt noget at have selvtilliden i. Han tog sin anden etapesejr i Tour de France på Grand Colombier for tre år siden - efter en spurt mod Primoz Rogliz. Til TV 2 Sport understreger han sin styrke. - Jeg håber, jeg har gode ben, og så vil jeg forsøge at gøre noget, siger han. Gode muligheder i weekenden De kommende bjergetaper giver også gode muligheder for Vingegaard til at brillere i pedalerne. Især 17. etape, hvor rytterne skal over årets højeste punkt, Col de la Loze på 2.000 meter. - Når Vingegaard har knækket Pogacar, så har det været på de lange stigninger i højden. Vi kan referere til sidste år, hvor Vingegaard sejrede på Col du Granon og for to år siden på Mont Ventoux. Derfor tror jeg, at han vil have overtaget på den etape. Det er også her, at jeg ser hans bedste mulighed for at vinde Tour de France, siger Vinjebo. Mange watt - lav vægt Hemmeligheden bag Jonas Vingegaards gode chancer for at stadfæste sin suverænitet over for Tadej Pogacar ligger blandt andet i hans lave vægt. Han er 5-6 kilo lettere end Pogacar - og det kræver derfor mere energi for rivalen at køre en bjergetape. - Den ekstra energi, det vil kræve Pogacar at følge Vingegaard over en lang bjergtape, kan give Vingegaard den fordel, han har brug for på sidste bjerg for at sætte Pogacar af. Det er på marginalerne, siger TV2 Sports cykelekspert Emil Vinjebo.

Referat:
De mange højdemeter over en relativ kort distance på 137 kilometer passer bedst til Pogacar, men Jonas Vingegaard tror på egne evner, lyder det fra ekspert.